**PROJEKT „OJ, BUDI ZDRAV!“**

U drugom polugodištu šk.god. 2012./2013. udruga „Parlament mladih grada Zagreba“(PMZG) koja djeluje ujedno i u sklopu dodatne nastave „Europa – jučer, danas, sutra“ ostvarila je suradnju sa „Udrugom Ostvarenje“ iz Zagreba te s njima krenula u realizaciju radionica o europskom građanstvu, europskim vrijednostima, općenito o EU i na kraju o mogućnostima osobnog razvoja i usavršavanja mladih pozitivnim doprinosom kroz volontiranje. U sklopu jedne radionice koja je imala za temu program „Mladi na djelu“, došli smo do ideje da napišemo projekt koji bi prijavili na financiranje za podakciju „Inicijativa mladih“. Tako smo napisali projekt pod nazivom „Oj, budi zdrav!“ te projektnu prijavu poslali na natječaj 02.05.2013. Nedugo zatim, 05.07.2013. primili smo obavijest agencije „AMPEU“ da je projekt prihvaćen, a sve planirane aktivnosti koje on obuhvaća bit će provedene u školskoj godini 2013./2014.

**“Oj, budi zdrav!"** je projekt koji su pokrenule učenice 3. ekonomske škole u sklopu svog rada u Parlamentu mladih grada Zagreba jer žele potaknuti svoje suučenike a i ostale mlade u lokalnoj zajednici da se upoznaju i motiviraju za bavljenjem drugačijim i zabavnijim fizičkim aktivnostima. Nakon što će provesti anketu o prehrani i fizičkim aktivnostima srednjoškolaca na razini svoje srednje škole, biti će organizirane 3 manifestacije/aktivnosti na 3 različite lokacije na otvorenom u gradu Zagrebu (Jarun, Maksimir, Sljeme) na kojima će se prezentirati: žongliranje, ples/akrobacije na svili, krav maga, capoiera, street runing, yoga, pilates... Tijekom samih manifestacija će dijeliti sudionicima i ostalim zainteresiranim zdrave obroke koje su sami pripemili.

Nakon provedbe aktivnosti izdati će publikaciju koja će im poslužiti da upoznaju javnost s problemom fizičke neaktivnosti i nezdrave prehrane srednjoškolaca, te će također lobirati kod ravnatelja škole i Ministrastva znanosti, obrazovanja i sporta da se uvedu promjene u školski program tjelesnog odgoja kako bi se promijenio negativni stav učenika da je tjelesni, odnosno fizička aktivnost dosadna i nezanimljiva.

Naš projekt se izravno bavi promocijom zdravog načina života kroz aktivnosti na otvorenom te time odgovara godišnjem prioritetu programa Mladi na djelu.

Podpredsjednica udruge PMZG:

Slavica Falamić, prof.